
  
CALL 2017

Ansøg om midler til videreudvikling af PBL-praksis

Ansøgningsfrist 1. september 2017

AAU’s strategi 2016-21*Viden for verden* tydeliggør fokus på videreudvikling af vores PBL-praksis med afsæt i grund-principperne for problem- og projektbaseret læring, så vi fortsat imødekommer de studerendes og samfundets lærings- og kompetencemæssige behov.

Der lægges i strategien vægt på, at vi løbende skal udforske og udfordre vores egen PBL-praksis og være med til at skabe dokumentation for viden om og effekten af PBL.

Der skal i 2017 iværksættes 8-10 nye PBL-udviklingsprojekter. PBL-udviklingsprojektet skal ligge inden for en fastsat temaramme, og der kan maks. ansøges om 200.000 kr. Der kræves ikke medfinansiering fra institut/afdeling.

I 2016 blev der iværksat 23 PBL-udviklingsprojekter, som du kan læse mere om [her](http://www.strategi.aau.dk/Handleplaner+Viden+for+verden/PBL/PBL+pr%C3%A6sentationer/).

# Temaramme for PBL-udviklingsprojekterne

Med de afsatte midler ønsker AAU at støtte PBL-udviklingsprojekter, der sigter imod at udforske, udfordre og udvikle vores PBL-praksis yderligere. Temarammen for call’et i 2017 er:

* PBL og digitalisering
* PBL og employability
* PBL og fastholdelse med fokus på første studieår (bachelor-/kandidatniveau)

Projektets problemstilling skal være relevant på tværs af universitetet, og skal bidrage til at styrke vores arbejde med PBL. Det er ligeledes et krav, at projektets resultater/slutprodukt formidles bredt i organisation, til glæde og inspiration for andre. Derfor vil projektdeltager-ne blive bedt om at præsentere erfaringer og resultater i forskellige fora – herunder tværfakultære arrangementer og nyhedsartikler m.v. Slutproduktet i form af præsentationer, videoer, rapporter mv. vil blive gjort tilgængelig på PBL Akademiets intranet. Det er hensigten, at projektet også skal kunne indgå som en del af projektdeltagernes cv/undervisnings-portfolio.

Projekterne kan gå på tværs af institutter/studienævn/afdelinger, og midlerne er ikke målrettet en bestemt fag- eller forskergruppe, men kan ansøges af alle ansatte.

# Kriterier for ansøgningen

[Det Strategiske Uddannelsesråd](http://www.inside.aau.dk/udvalg/det-strategiske-uddannelsesraad/) har ansvaret for at udvælge projekterne samt beslutte bevillingerne. Ved udvælgelsen vil der bl.a. blive lagt vægt på, at:

* Projektet ligger inden for temarammen
* Projektet er relevant på tværs af AAU
* Tema/problemstilling er præcis og afgrænset
* Projektbeskrivelsen redegør for, hvordan projektets resultater/slutprodukt formidles, udbredes og forankres i organisationen
* Procesplan og budget er specificeret og realistisk
* Projektet skal senest være gennemført med udgangen af 2018

# Ansøgning

Fristen for at søge er 1. september 2017, og ansøgningen skal godkendes af institut-/afdelingsleder. Ansøgningen skal ske via elektronisk ansøgningsskema, som udskrives, underskrives af institut-/afdelingsleder og sendes til [sts-sekretariatet@adm.aau.dk](mailto:sts-sekretariatet@adm.aau.dk).

Ansøgningsskema finder du [**her**](https://www.survey-xact.dk/LinkCollector?key=5J2STN9Z163K).

Du har ikke mulighed for at gemme det elektroniske skema undervejs, men i [vejledningen](http://www.strategi.aau.dk/infoglueDeliverWorking/digitalAssets/301/301007_call-2017-pbl-udviklingsprojekter-vejledning.docx) kan du læse mere om, hvad ansøgningen skal indeholde, så du kan have informationer klar, inden du går i gang.

Udvælgelsen af PBL-udviklingsprojekterne 2017 finder sted medio oktober 2017, og de udvalgte projekter vil blive offentliggjort på [inside.aau.dk](http://www.inside.aau.dk/) samt via orientering til projektdeltagernes ledelse.

# Kontakt

Hvis du har spørgsmål, kan du kontakte uddannelsesrådgiver Lisa Krogh Christensen [likc@adm.aau.dk](mailto:likc@adm.aau.dk) eller specialkonsulent Christina Dellgren Knudsen [cdl@adm.aau.dk](mailto:cdl@adm.aau.dk)